Desomorfiini

Desomorfiini eli dihydrodesoksimorfiini on opiaattijohdannainen, jonka Lyndon Frederick Small keksi vuonna 1932 Yhdysvalloissa. Se tunnetaan nykyään paremmin Krokodil-huumeena, mikä on kotitekoista epäpuhdasta desomorfiinia. Huumetta esiintyi ensimmäisenä Venäjällä Siperiassa vuonna 2002.

 Desomorfiini lääkkeenä 
Desomorfiini eli dihydrodesoksimorfiini on opiaattijohdannainen. Se on morfiinin johdannainen, jossa 6-hiilen hydroksyyliryhmä on poistettu ja 7,8-hiilien kaksoissidos tyydytetty.

 Käyttötarkoitus 
Lääkettä on markkinoitu Sveitsissä valmistenimellä Permonid.Krokodil  New York State, Office of Alcoholism and Substance Abuse Services; 2012. Yhdysvalloissa lääkettä markkinoitiin rauhoittavana lääkkeenä sekä kivunlievitykseen.

Sillä on unettava ja kipua lievittävä vaikutus ja se on 8–10 kertaa morfiinia voimakkaampaa.Casy AF, Pargitt RY. Opioid analgesics, chemistry and receptors. 1986, Plenum Press, New York. p 32. Bognar R, Makleit S. New method for the preparation of dihydro-6-desoxymorphine. (German). Arzneimittelforschung. 1958 Jun;8(6):323-5. Janssen PA. A review of the chemical features associated with strong morphine-like activity. British Journal of Anaesthesia. 1962 Apr;34(4):260-268. Sargent LJ, May EL. Agonists--antagonists derived from desomorphine and metopon. Journal of Medicinal Chemistry. 1970 Nov;13(6):1061-3.  Sen vaikutus on nopeampi ja rajumpi kuin heroiinilla mutta kestää lyhyemmän aikaa.

 Valmistus 
Desomorfiinin valmistus alkaa α-klorokodidista, jota saadaan kodeiinin ja tionyylikloridin reaktiolla. Katalyyttisellä pelkistämisellä α-klorokodidi antaa dihydrodesoksikodeiinia, josta saadaan desomorfiinia demetylaatiolla.Mosettig E, Cohen FL, Small LF. Desoxycodeine Studies. III. The Constitution of the So-Called Alpha-Dehydrodesoxycodeine: Bis-Di-hydrodesoxycodeine. Journal of the American Chemical Society 1932; 54:793-801.Eddy NB, Howes HA. Studies of Morphine, Codeine and their Derivatives X. Desoxymorphine-C, Desoxycodeine-C and their Hydrogenated Derivatives. Journal of Pharmacology And Experimental Therapeutics. 1935; 55(3):257-267.

 Krokodil-huume 
Krokodil (ven. Крокодил, ) on kotitekoisen desomorfiinin venäläinen nimitys.Desomorphine, drug for the poor, kills all of its victims Krokodil on saanut nimensä siitä, että käyttäjien iho muuttuu ensin suomuiseksi, ennenkuin se mätänee pois. Nimi on muunnelma aineen esiasteesta α-klorokodidista. 

 Levinneisyys 
Ainetta esiintyi ensimmäistä kertaa Siperiassa ja Venäjän itäisissä osissa vuonna 2002, ja se on sittemmin levinnyt kaikkialle Venäjän alueella ja naapurimaihin. Aineen käyttäjiä on arvion mukaan muutamasta sadasta tuhannesta miljoonaan.The Curse of the Crocodile  Syksyllä 2013 ilmoitettiin aineen levinneen Yhdysvaltoihin, jossa se on aiheuttanut kuolemantapauksia.Flesh-rotting 'krokodil' drug emerges in USA Ainetta on tavattu myös Suomessa.Heroiini ravistelee Parikkalaa  Etelä-Saimaa 3.8.2012.Krokodildrog misstänks ha kommit till Helsingfors Yle 11.09.2014. 

 Valmistusprosessi ja epäpuhtaudet 

 Käyttö huumeena ja seuraukset 
Huume injektoidaan suonensisäisesti, ja käyttäjä kokee mielihyvää noin 90 minuutin ajan. Yhden annoksen vaikutus kestää 2–3 tuntia. Desomorfiinin riippuvuuspotentiaali on erittäin korkea.Iltalehti: Ihon mädättävä huume Venäjällä leviää

Huumeen sisältämien epäpuhtauksien takia aiheutuu herkästi tulehduksia ja ihoon kuolioita. Kuolioiden takia amputaatiot ovat yleisin seuraus, kun luukudos – erityisesti alaleuka – alkaa hajota huumeeseen jääneen fosforin myrkyttämänä. Huumeen epäpuhtaudet tukkivat verisuonia piikityskohdasta, joka saa piikityskohdan kudokset kuolemaan verenpuutteesta ja mädäntymään. Mädäntyminen etenee aina luuhun saakka.

Verenmyrkytys on myös mahdollinen seuraus. Kuten muutkin suonensisäiset huumeidenkäyttäjät, ovat krokodilin käyttäjät vaarassa altistua HIV:lle ja hepatiitti C:lle. Krokodilin käyttäjän keskimääräinen elinikä on 2–3 vuotta huumeen käytön aloittamisesta.

 Lähteet 

 Aiheesta muualla 
 Desomorphine PubChem
 DrugBank: Desomorphine 

 Graafinen video väärinkäytön fysiologisista sivuvaikutuksista
 Hirviöhuume krokodil rantautunut Suomeen - käyttäjillä kuoliovaara  MTV 26.11.2014.
 Karmea huume saapui Venäjältä Suomeen – "Syö käyttäjänsä" Yle 26.11.2014.

Luokka:Opioidit
Luokka:Seulonnan keskeiset artikkelit